text: প্রকাশিত: ০৩:০১, ১৬ সেপ্টেম্বর ২০২০
  আপডেট: ০৩:০১, ১৬ সেপ্টেম্বর ২০২০
  নিজস্ব প্রতিবেদক: রাজনৈতিক প্রভাব, জনপ্রতিনিধিদের যোগসাজস ও সিন্ডিকেটের দৌরাত্মে সরকারি কেনাকাটায় দুর্নীতি বন্ধ হচ্ছে না বলে মনে করে ট্রান্সপারেন্সি ইন্টারন্যাশনাল বাংলাদেশ (টিআইবি)। সরকারি কেনাকাটায় সুশাসন প্রতিষ্ঠায় ই-গভর্ণমেন্ট প্রকিউরমেন্ট বা ইজিপি বাস্তবায়নেও তারাই অন্তরায়। টিআইবি'র গবেষণা প্রতিবেদনে উঠে এসেছে এমন তথ্য।
  'সরকারি ক্রয়ে সুশাসন: বাংলাদেশে ই-জিপির কার্যকরতা পর্যবেক্ষণ' শীর্ষক গবেষণা প্রতিবেদনে এসব তথ্য জানায় সংস্থাটি। আজ (বুধবার) সকালে অনলাইন ব্রিফিং এই প্রতিবেদন প্রকাশ করা হয়।
  প্রতিবেদনে বলা হয়েছে, ইজিপি ব্যবস্থাপনা, স্বচ্ছতা ও জবাবদিহিতার বাস্তবায়নে ঘাটতি আছে। টিআইবি'র নির্বাহী পরিচালক ইফতেখারুজ্জামান বলেন, ইজিপি বাস্তবায়নে প্রয়োজন রাজনৈতিক সদিচ্ছা।